मांगों को लेकर कृषि विस्तार अधिकारी 5 जनवरी से चरणबद्ध आंदोलन करेंगे
मप्र ग्रामीण कृषि विस्तार अधिकारी संघ की जिला शाखा बड़वानी के तहत ब्लॉक निवाली के ग्रामीण कृषि विस्तार अधिकारी संघ के आह्वान पर चरणबद्ध आंदोलन करेंगे। यह आंदोलन ब्लॉक स्तर पर 5 जनवरी से शुरू होगा।
संघ के अध्यक्ष एमएस कनेल व प्रांतीय प्रतिनिधि संजय जोशी ने बताया विभिन्न मांगों में सर्वेयरों के समान वेतन दिया जाए, स्थायी यात्रा भत्ता 300 रुपए से बढ़ाकर 1 हजार रुपए किया जाए, रिक्त पदों पर जल्द भर्ती की जाए की मांग रखी गई है। इसमें चरणबद्ध आंदोलन में 5 जनवरी को ब्लॉक स्तर पर एसडीएम के माध्यम से मुख्यमंत्री के नाम ज्ञापन सौंपा जाएगा। 6 से 14 जनवरी तक सांसद व विधायक को ज्ञापन सौंपा जाएगा। 15 जनवरी को जिला स्तर पर कलेक्टर के माध्यम से मुख्यमंत्री को ज्ञापन सौंपा जाएगा। 21 जनवरी को 1 दिनी आकस्मिक अवकाश लिया जाएगा। 2 फरवरी को विधानसभा के समक्ष रैली व प्रदर्शन किया जाएगा। 18 फरवरी से अनिश्चितकालीन हड़ताल की जाएगी। इस दौरान संघ के एससी कुमरावत, राकेश तिवारी, एमके पाठक, अर्जुनसिंह वास्कले सहित अन्य लोगों ने सभी कर्मचारियों को आंदोलन में शामिल होने का आह्वान किया है।
hin_Deva awa_Deva hin_Deva